pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทีเซลส์ จับมือร่วมกับ ควอลิตี้ พลัส จัดทำโครงการบริจาคเจลแอลกอฮอล์จำนวน 1,000 ลิตร [กระทรวงการอุดมศึกษา วิทยาศาสตร์ วิจัยและนวัตกรรม]
วันจันทร์ที่ 27 เมษายน 2563
ทีเซลส์ จับมือร่วมกับ ควอลิตี้ พลัส จัดทําโครงการบริจาคเจลแอลกอฮอล์จํานวน 1,000 ลิตร [กระทรวงการอุดมศึกษา วิทยาศาสตร์ วิจัยและนวัตกรรม]
ทีเซลส์ จับมือร่วมกับ ควอลิตี้ พลัส จัดทําโครงการบริจาคเจลแอลกอฮอล์จํานวน 1,000 ลิตร
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) จับมือร่วมมือกับ บริษัท ควอลิตี้ พลัส จํากัด ผู้ผลิตเครื่องสําอางชั้นนําของประเทศไทย จัดทําโครงการบริจาคเจลแอลกอฮอล์จํานวน 1,000 ลิตร ทั้งในรูปแบบเจลและน้ํา (Ethyl Alchohol 72.4%) แก่องค์กร หรือ หน่วยงานที่มีความเสี่ยงและต้องการรับบริจาค
ข้อมูลข่าวโดย : ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS)
เผยแพร่ข่าว : นางสาวพรนภา สวัสดี
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19 [กระทรวงมหาดไทย]
วันเสาร์ที่ 9 พฤษภาคม 2563
อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19 [กระทรวงมหาดไทย]
อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19
อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19
วันนี้ (9 พ.ค.63) กระทรวงมหาดไทย เปิดเผยว่า ตามที่กระทรวงมหาดไทยได้แจ้งผู้ว่าราชการจังหวัดให้องค์กรปกครองส่วนท้องถิ่นดําเนินการตามมติคณะรัฐมนตรีเมื่อวันที่ 17 มีนาคม 2563 ให้ปิดสถานศึกษาในสังกัดทุกแห่งและทุกประเภท กรณีมีเหตุพิเศษ ตั้งแต่วันที่ 19 มีนาคม 2563 และมติคณะรัฐมนตรีเมื่อวันที่ 7 เมษายน 2563 ให้สถานศึกษาเลื่อนการเปิดภาคเรียนที่ 1 ปีการศึกษา 2563 จากวันที่ 16 พฤษภาคม 2563 เป็นวันที่ 1 กรกฎาคม 2563 ซึ่งกรมส่งเสริมการปกครองท้องถิ่นได้แจ้งโอนจัดสรรงบประมาณงบเงินอุดหนุนเดือนเมษายน-มิถุนายน 2563 กรณีเงินอุดหนุนสําหรับสนับสนุนอาหารกลางวันให้แก่องค์กรปกครองส่วนท้องถิ่น (อปท.)ไปแล้วนั้น
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้ปกครองประสบปัญหาว่างงาน ขาดรายได้ ได้รับความเดือดร้อนในการครองชีพส่งผลให้ไม่สามารถจัดหาอาหารที่มีคุณค่าให้กับเด็กเล็กได้ ดังนั้น กระทรวงมหาดไทยจึงได้กําหนดแนวทางให้ อปท. จัดหาอาหารกลางวันสําหรับเด็กเล็ก ในศูนย์พัฒนาเด็กเล็กในช่วงปิดภาคเรียนจากนี้ โดยให้ดําเนินการสํารวจจํานวนเด็กเล็กในพื้นที่ที่มีความต้องการให้ศูนย์พัฒนาเด็กเล็กจัดหาอาหารกลางวันให้ในช่วงเวลาปิดศูนย์พัฒนาเด็กเล็ก กรณีเหตุพิเศษ เพื่อบรรเทาความเดือดร้อนให้กับผู้ปกครองในสังกัด อปท.
โดยในขณะนี้ อปท. ที่มีศูนย์พัฒนาเด็กเล็กฯ ได้เริ่มดําเนินการจัดหาอาหารกลางวันให้กับเด็กในศูนย์พัฒนาเด็กเล็กในสังกัดฯ โดยแจกจ่ายอาหารกลางวันของเด็กเล็กฯ ให้กับผู้ปกครอง ตั้งแต่วันที่ 5 พ.ค. 2563 เป็นต้นมา และในการรับอาหารได้จัดระเบียบตามมาตรการป้องกันการแพร่ระบาดของโรคโควิด-19 อย่างเคร่งครัด
สําหรับการดําเนินการในครั้งนี้ จะเกิดประโยชน์ต่อเด็กเล็กของศูนย์เด็กเล็กในสังกัด อปท. ในด้านชีวิตความเป็นอยู่และการเจริญเติบโตตามช่วงวัย โดยเฉพาะอย่างยิ่ง การได้รับอาหารที่มีคุณค่าทางโภชนาการครบถ้วนส่งผลให้เด็กเล็กมีการเจริญเติบโตตามวัย
กองสารนิเทศ สป.มท.
ครั้งที่ 64/2563
วันที่ 9 พ.ค. 2563
รัฐบาลไทย-ข่าวทำเนียบรัฐบาล-กรุงไทยผลประกอบการปี 2561 โดดเด่น กำไรสุทธิ 28,491 ลบ. เพิ่ม 27%
วันอังคารที่ 22 มกราคม 2562
กรุงไทยผลประกอบการปี 2561 โดดเด่น กําไรสุทธิ 28,491 ลบ. เพิ่ม 27%
ธนาคารกรุงไทยและบริษัทย่อย (“กลุ่มธนาคาร”) มีกําไรสุทธิปี 2561 จํานวน 28,491 ล้านบาท เพิ่มขึ้น 27.0% จากปีก่อน และกําไรสุทธิในไตรมาส 4/2561 เติบโต โดยกลุ่มธนาคารมีสินเชื่อรวมเติบโต 4.4% จากสิ้นปีก่อน
ธนาคารกรุงไทยและบริษัทย่อย (“กลุ่มธนาคาร”) มีกําไรสุทธิปี 2561 จํานวน 28,491 ล้านบาท เพิ่มขึ้น 27.0% จากปีก่อน และกําไรสุทธิในไตรมาส 4/2561 เติบโต โดยกลุ่มธนาคารมีสินเชื่อรวมเติบโต 4.4% จากสิ้นปีก่อน สินเชื่อทุกกลุ่มเติบโตอย่างโดดเด่นในไตรมาสสุดท้ายของปี อีกทั้งสามารถบริหารต้นทุนทางการเงินในระดับที่เหมาะสม มุ่งเน้นการบริหารความเสี่ยงอย่างต่อเนื่องตามหลักความระมัดระวัง ทั้งจากนโยบายการจัดชั้นเชิงคุณภาพที่เข้มงวดขึ้น และนโยบายการตั้งค่าใช้จ่ายสํารองหนี้สูญ และหนี้สงสัยจะสูญอย่างสม่ําเสมอ ส่งผลมีอัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) เพิ่มขึ้นอย่างต่อเนื่องเป็น 125.81%
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า กลุ่มธนาคารมีสินเชื่อรวมเติบโต 4.4% จากสิ้นปีก่อน โดยมาจากสินเชื่อรายย่อยที่ขยายตัวได้ดีอย่างต่อเนื่อง ทั้งสินเชื่อเพื่อที่อยู่อาศัยและสินเชื่อส่วนบุคคล สินเชื่อภาครัฐและรัฐวิสาหกิจยังคงเติบโต ส่วนสินเชื่อวิสาหกิจขนาดกลางและขนาดย่อม และสินเชื่อธุรกิจขนาดใหญ่ขยายตัวเพิ่มขึ้นในช่วงครึ่งหลังของปี 2561 พร้อมทั้งปรับพอร์ตสินเชื่อให้มีประสิทธิภาพและสอดคล้องกับการบริหารความเสี่ยง ขณะที่ต้นทุนทางการเงินอยู่ในระดับที่ใกล้เคียงกับปีก่อน โดยมีอัตราผลตอบแทนสุทธิต่อสินทรัพย์ที่ก่อให้เกิดรายได้ (NIM) อยู่ที่ 3.13%
กลุ่มธนาคารยังคงให้ความสําคัญกับนโยบายการตั้งสํารองฯ อย่างต่อเนื่องตามหลักความระมัดระวัง ส่งผลให้ Coverage Ratio ทยอยเพิ่มขึ้น อีกทั้งอัตราส่วนสินเชื่อด้อยคุณภาพหลังหักค่าเผื่อหนี้สงสัยจะสูญของเงินให้สินเชื่อด้อยคุณภาพต่อสินเชื่อรวมหลังหักค่าเผื่อหนี้สงสัยจะสูญของเงินให้สินเชื่อด้อยคุณภาพ (NPLs Ratio-Net) ณ สิ้นปี 2561 อยู่ที่ 1.94% เพิ่มขึ้นจากปีก่อนหน้า โดยส่วนใหญ่เพิ่มจากลูกค้ากลุ่ม SME ในบางอุตสาหกรรม และส่วนหนึ่งเป็นผลมาจากนโยบายการจัดชั้นเชิงคุณภาพที่เข้มงวด
นายผยง ศรีวณิช กล่าวต่อไปว่า กําไรสุทธิของกลุ่มธนาคารในไตรมาส 4/2561 อยู่ที่ 6,159 ล้านบาท เพิ่มขึ้น 28.1% จากช่วงเดียวกันของปีก่อน เป็นผลจากสินเชื่อที่ขยายตัวอย่างต่อเนื่องโดย NIM เท่ากับ 3.23% เพิ่มขึ้นจากไตรมาสเดียวกันของปีก่อน และขยายตัวจากไตรมาสที่ผ่านมาซึ่งเท่ากับ 3.12% ส่วนค่าใช้จ่ายสํารองหนี้สูญ หนี้สงสัยจะสูญ ลดลงจากไตรมาสเดียวกันของปีก่อน
สําหรับอัตราส่วนเงินกองทุนทั้งสิ้นต่อสินทรัพย์เสี่ยงของธนาคาร (งบการเงินเฉพาะธนาคาร) ณ สิ้นปี 2561 อยู่ที่ 18.19% เพิ่มขึ้นจากสิ้นปีก่อนที่ 17.45% ซึ่งเป็นไปตามเกณฑ์ของธนาคารแห่งประเทศไทย และครอบคลุมถึงความสามารถในการรองรับความเสี่ยงที่อาจจะเกิดขึ้นในอนาคต
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมแสดงความยินดีเนื่องในโอกาสวันสถาปนาสถานีวิทยุโทรทัศน์กองทัพบก ช่อง 5
วันพฤหัสบดีที่ 25 มกราคม 2561
กระทรวงอุตสาหกรรม ร่วมแสดงความยินดีเนื่องในโอกาสวันสถาปนาสถานีวิทยุโทรทัศน์กองทัพบก ช่อง 5
กระทรวงอุตสาหกรรม ร่วมแสดงความยินดีเนื่องในโอกาสวันสถาปนาสถานีวิทยุโทรทัศน์กองทัพบก ช่อง 5 ครบรอบ 60 ปี
วันนี้ (25 มกราคม 2561) นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม พร้อมด้วยนางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม ร่วมมอบเงินบริจาคเพื่อช่วยเหลือทหารที่ปกป้องอธิปไตย และแสดงความยินดีเนื่องในโอกาสวันสถาปนาสถานีวิทยุโทรทัศน์กองทัพบก ช่อง 5 ครบรอบ 60 ปี
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่ตรวจเยี่ยมและศึกษาวิถีชีวิต ความเป็นอยู่ วัฒนธรรม การผลิตสินค้าชุมชนไทลื้อบ้านลวงเหนือ จ.เชียงใหม่
วันอาทิตย์ที่ 1 กรกฎาคม 2561
รัฐมนตรีช่วย สมชายฯ ลงพื้นที่ตรวจเยี่ยมและศึกษาวิถีชีวิต ความเป็นอยู่ วัฒนธรรม การผลิตสินค้าชุมชนไทลื้อบ้านลวงเหนือ จ.เชียงใหม่
รัฐมนตรีช่วย สมชายฯ ลงพื้นที่ตรวจเยี่ยมและศึกษาวิถีชีวิต ความเป็นอยู่ วัฒนธรรม การผลิตสินค้าชุมชนไทลื้อบ้านลวงเหนือ จ.เชียงใหม่
วันนี้ (1 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมคณะ ลงพื้นที่ตรวจเยี่ยมและศึกษาวิถีชีวิต ความเป็นอยู่ วัฒนธรรม และการผลิตสินค้าชุมชนไทลื้อบ้านลวงเหนือ โดยมีนายพรเทพ การศัพท์ ผู้ตรวจราชการกระทรวงอุตสาหกรรม นายภาณุวัฒน์ ตริยางกูรศรี และ นายจารุพันธุ์ จารุโยภาส รองอธิบดีกรมส่งเสริมอตุสาหกรรม นายนิรันดร์ ยิ่งมหิศรานนท์ รองอธิบดีกรมอตุสาหกรรมพื้นฐานและการเหมืองแร่ นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นายสุรพล ปลื้มใจ ผู้อํานวยการศูนย์ส่งเสริมอตุสาหกรรมภาคที่ 1 นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และอุตสาหกรรมจังหวัดในพื้นที่ภาคเหนือ ร่วมลงพื้นที่ ณ บ้านลวงเหนือ อําเภอดอยสะเก็ด จังหวัดเชียงใหม่
รัฐมนตรีช่วยว่าการกระทรวงอุตสาหกรรม กล่าวว่า บ้านลวงเหนือ เป็นถิ่นอาศัยของชาวไทลื้อ มีลักษณะทางวัฒนธรรมคล้ายคลึงกับชาวไทยล้านนาแต่มี #อัตลักษณ์ ที่บ่งบอกถึงความเป็นชาวไทลื้อ คือ ภาษา การแต่งกาย และอาหารการกิน ซึ่งชาวไทลื้อนอกจากความน่าสนใจทางวัฒนธรรมที่โดดเด่นแล้ว ยังมีองค์ความรู้จากภูมิปัญญาของคนในชุมชนที่โดดเด่น อาทิ การแกะสลักตุ๊กตาไม้ การทําผลิตภัณฑ์กระดาษสา และการทอผ้าไทลื้อ เป็นต้น
ด้วยทุนทางธรรมชาติและวัฒนธรรมที่มีอยู่ของตําบลลวงเหนือ ทําให้มีผู้คนแวะเวียนเข้ามาท่องเที่ยว เยี่ยมชม และมา#ศึกษาเรียนรู้อย่างต่อเนื่อง ประกอบกับเทศบาลตําบลลวงเหนือ ได้ให้ความสําคัญกับการส่งเสริมการท่องเที่ยวในชุมชน
ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม กระทรวงอุตสาหกรรม ได้เห็นศักยภาพของชุมชนเมืองหลวงลวงเหนือ ประกอบกับมีกลุ่มวิสาหกิจ ทอผ้า กระดาษสา และตุ๊กตาไม้ จึงเข้าไปเชิญชวนเข้ารับการฝึกอบรมการบริหารจัดการการตลาด และ #การพัฒนาผลิตภัณฑ์ เพื่อสร้างความเข็มแข็งให้กับกลุ่ม และได้ร่วมบูรณาการทํางานร่วมกันกับสํานักงานอุตสาหกรรมจังหวัดเชียงใหม่ กรมส่งเสริมวัฒนธรรม กรมการท่องเที่ยวและกีฬา และพัฒนาชุมชน โดยศูนย์ส่งเสริมอุตสาหกรรมภาคที่ 1 ได้เข้ามาส่งเสริมและแนะนําเพื่อพัฒนาผลิตภัณฑ์และออกแบบผลิตภัณฑ์ บรรจุภัณฑ์ ให้มีอัตลักษณ์และเอกลักษณ์ของชุมชน โดยแนะนําด้านการพัฒนาผลิตภัณฑ์ให้สอดคล้องกับความต้องการของตลาด การพัฒนาผลิตภัณฑ์ใหม่ตามมาตรฐานการเรียนรู้ โดยที่ศูนย์การเรียนรู้ภูมิปัญญาไทยไตลื้อ จะมีผลิตภัณฑ์ใหม่ที่เกิดจาก #กิจกรรมพัฒนาเชิงสร้างสรรค์ที่มีอัตลักษณ์ของภูมิภาคสู่สากล อาทิ กระเป๋า รองเท้า จากผ้าซิ่นตาหมาควายหลวง ที่ใส่โทรศัพท์ ถุงสวมกุญแจรูปเสื้อปั๊ดลื้อ สร้อยคอจากฝ้ายมงคล หมวกสานจากก้านมะพร้าวประยุกต์มาจากผ้าเคียนหัว ตุ๊กตาไม้นายโถ เฮือนปอกระดาษสาเป็นต้น #กระทรวงอุตสาหกรรม
รัฐบาลไทย-ข่าวทำเนียบรัฐบาล-​รัฐบาลปฏิเสธโอนเงินเข้าบัญชี ธ.ออมสิน 3 พันบาท เพื่อผู้ถือบัตรสวัสดิการฯ ย้ำทุกคนยังได้รับสิทธิเช่นเดิม
วันเสาร์ที่ 23 กุมภาพันธ์ 2562
​รัฐบาลปฏิเสธโอนเงินเข้าบัญชี ธ.ออมสิน 3 พันบาท เพื่อผู้ถือบัตรสวัสดิการฯ ย้ําทุกคนยังได้รับสิทธิเช่นเดิม
--
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยถึงกรณีที่มีผู้ถือบัตรสวัสดิการแห่งรัฐในหลายจังหวัดไปต่อคิวเปิดบัญชีกับธนาคารออมสินโดยเข้าใจว่ารัฐบาลจะนําเงินเข้าบัญชีให้ 3,000 บาท ว่า เรื่องดังกล่าว ไม่เป็นความจริง โดยอาจเกิดจากความเข้าใจผิดเพราะมีการส่งต่อข้อมูลกันในโซเชียลมีเดียและพูดกันปากต่อปาก ทั้ง ๆ ที่ความเป็นจริงคือ ธนาคารออมสินได้ประชาสัมพันธ์เชิญชวนผู้ถือบัตรสวัสดิการแห่งรัฐและผู้ที่มีอายุตั้งแต่ 65 ปีขึ้นไป เปิดบัญชีและทําบัตรเอทีเอ็มกับทางธนาคารโดยไม่เสียค่าธรรมเนียมทําบัตร ค่าธรรมเนียมประจําปี และค่ารักษาบัญชี ซึ่งเป็นการจูงใจลูกค้าผู้ใช้บริการตามปกติ
ทั้งนี้ พลเอก ประยุทธ์ จันทร์โอชา นายกรัฐมนตรี รับทราบเรื่องดังกล่าวแล้ว โดยแสดงความเป็นห่วงเรื่องการรับข่าวสารที่ไม่ถูกต้อง พร้อมทั้งยืนยันว่ารัฐบาลไม่ได้โอนเงินเข้าบัญชี 3,000 บาทแต่อย่างใด ส่วนผู้ที่ถือบัตรสวัสดิการแห่งรัฐทุกคนยังคงได้รับสิทธิต่าง ๆ เหมือนเดิม จึงได้กําชับให้ธนาคารออมสิน หน่วยงานภาครัฐ และผู้นําท้องถิ่นเร่งสร้างความเข้าใจแก่ประชาชน เพื่อไม่ให้เกิดปัญหาที่ธนาคาร และป้องกันผู้ไม่หวังดีฉวยโอกาสโจมตีรัฐบาลด้วย
"นายกฯ ขอให้พี่น้องประชาชนตรวจสอบข้อเท็จจริงของข้อมูลข่าวสารกับเจ้าหน้าที่ของรัฐหรือหน่วยงานที่เชื่อถือได้ ซึ่งจะเป็นผลดีแก่ทุกคน และช่วยไม่ให้ตกเป็นเหยื่อของแก๊งค์มิจฉาชีพที่อาจแฝงเข้ามาในรูปแบบต่าง ๆ"
รัฐบาลไทย-ข่าวทำเนียบรัฐบาล-แผนพัฒนา “ราชธานีเจริญศรีโสธร”
วันศุกร์ที่ 3 สิงหาคม 2561
แผนพัฒนา “ราชธานีเจริญศรีโสธร”
รัฐบาลเห็นชอบโครงการพัฒนากลุ่มจังหวัดราชธานีเจริญศรีโสธร ซึ่งประกอบด้วย จ.อุบลราชธานี อํานาจเจริญ ศรีสะเกษ และยโสธร
จันทร์ที่ 30 ก.ค.61
แผนพัฒนา “ราชธานีเจริญศรีโสธร”
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการพัฒนากลุ่มจังหวัดราชธานีเจริญศรีโสธร ซึ่งประกอบด้วย จ.อุบลราชธานี อํานาจเจริญ ศรีสะเกษ และยโสธร เพื่อก้าวสู่การเป็นเมืองอุตสาหกรรมเกษตรอินทรีย์และการค้าชายแดน ทั้งในด้านการคมนาคม เช่น ปรับปรุงถนน ขยายสนามบินและรถไฟทางคู่เพื่อเชื่อมโยงภูมิภาคและประเทศเพื่อนบ้าน พัฒนาแหล่งน้ําเพื่อแก้ไขปัญหาน้ําท่วมและทําการเกษตร เพิ่มมูลค่าผลผลิตทางการเกษตร เช่น สร้างโรงงานแปรรูปสินค้าเกษตร ดูแลคุณภาพชีวิต ขยายพื้นที่โรงพยาบาลและส่งเสริมการแพทย์แผนไทย รวมทั้งพัฒนาแหล่งท่องเที่ยว เช่น วิมานพญาแถน และอ่างเก็บน้ําพุทธอุทยาน ทั้งนี้ เพื่อกระจายความเจริญสู่ท้องถิ่น ช่วยให้ประชาชนมีอาชีพและรายได้เพิ่มขึ้นอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา
วันศุกร์ที่ 17 พฤศจิกายน 2560
กระทรวงยุติธรรม พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในดคีอาญา ครั้งที่ ๑๐/๒๕๖๐
ในวันพฤหัสบดีที่ ๑๖ พฤศจิกายน 2560 เวลา 1๐.๐0 น.
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในดคีอาญา ครั้งที่ ๑๐/๒๕๖๐
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-สธ. กำชับสถานบริการ ทำแผนฟื้นฟูด้านสาธารณสุขหลังน้ำลด ป้องกันโรคระบาด
วันเสาร์ที่ 19 สิงหาคม 2560
สธ. กําชับสถานบริการ ทําแผนฟื้นฟูด้านสาธารณสุขหลังน้ําลด ป้องกันโรคระบาด
กระทรวงสาธารณสุข กําชับสถานบริการในสังกัดในพื้นที่ประสบภัยน้ําท่วม ให้ดําเนินการด้านสาธารณสุขหลังน้ําลด โดยจัดบริการตรวจรักษาสุขภาพของประชาชนที่ประสบภัยทั้งด้านร่างกายและจิตใจอย่างต่อเนื่อง  การเฝ้าระวังป้องกันควบคุมโรคต่างๆ และแผนฟื้นฟูด้านสุขอนามัยและส
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ขณะนี้ยังมีรายงานพื้นที่ประสบภัยน้ําท่วมใน6จังหวัด ได้กําชับให้สถานบริการในพื้นที่ประสบภัยน้ําท่วมที่ภายหลังน้ําลด ให้ดําเนินการด้านสาธารณสุขหลังน้ําลด ดังนี้1.จัดบริการตรวจรักษาสุขภาพของประชาชนที่ประสบภัยทั้งด้านร่างกายและจิตใจอย่างต่อเนื่อง เพราะจะมีผู้เจ็บป่วยอีกช่วงหนึ่งภายหลังน้ําลด2.การเฝ้าระวังป้องกันควบคุมโรคต่างๆที่เกิดจากยุง แมลงวัน เช่น โรคทางเดินอาหาร โรคฉี่หนู เป็นต้น โดยการพ่นสารเคมีกําจัดพาหะนําโรค ยุง แมลงวัน กําจัดไข่แมลงวันที่อยู่ตามกองขยะ สิ่งปฏิกูล กําจัดลูกน้ํายุงลายที่อยู่ในแหล่งน้ําท่วมขัง เป็นต้น
3.แผนฟื้นฟูด้านสุขอนามัยและสิ่งแวดล้อม ให้สํานักงานสาธารณสุขจังหวัด ร่วมกับอาสาสมัครสาธารณสุขประจําหมู่บ้าน ดูแลปัญหาที่เกิดในครัวเรือนและพื้นที่สาธารณะโรงเรียน วัด ตลาดสด เช่น สุขา น้ําดื่มน้ําใช้ บ่อน้ําบาดาล บ่อน้ําดื่ม การล้างบ่อและใส่สารคลอรีนฆ่าเชื้อปรับสภาพน้ําให้สะอาด
ในส่วนของปัญหาน้ําท่วมขังในพื้นที่เกาะหลีเป๊ะ เริ่มเน่าเสีย มีกลิ่นเหม็นนั้น ได้มอบหมายให้โรงพยาบาลส่งเสริมสุขภาพตําบลเกาะหลีเป๊ะ เข้าไปดูแลโดยได้แจกจ่ายยาชุดน้ําท่วมแล้วกว่า300ชุด พร้อมสารส้มและคลอรีน เพื่อปรับสภาพน้ําดื่มน้ําใช้ รวมทั้งมีแผนเข้าไปฟื้นฟูสภาพสิ่งแวดล้อมหลังน้ําลดเป็นที่เรียบร้อยแล้ว ทั้งนี้ จากการเฝ้าระวังยังไม่พบโรคที่มากับน้ําท่วม และไม่พบปัญหาโรคผิวหนังในเด็ก อย่างไรก็ตาม โรงพยาบาลส่งเสริมสุขภาพตําบลเกาะหลีเป๊ะ ได้เตรียมพร้อมระบบส่งต่อ รองรับกรณีมีผู้ป่วยฉุกเฉิน เนื่องจากเป็นแหล่งท่องเที่ยวสําคัญ
สําหรับจังหวัดสตูล มีพื้นที่ได้รับผลกระทบ7อําเภอประชาชนได้รับผลกระทบ6,034ครัวเรือน ประชาชนได้รับผลกระทบ22,295คน สถานบริการสาธารณสุขสามารถเปิดให้บริการได้ทุกแห่ง ทีมสาธารณสุขออกเยี่ยมบ้านผู้ป่วยเรื้อรัง และแจกจ่ายยาช่วยเหลือในพื้นที่น้ําท่วมครอบคลุมในทุกพื้นที่ โดยสํานักงานสาธารณสุขจังหวัดสตูล จัดเตรียมความพร้อมยาและเวชภัณฑ์ ดังนี้ ยาสามัญประจําบ้าน จํานวน2,750ชุด สารส้มจํานวน25กิโลกรัม คลอรีนจํานวน25กระป๋อง รองเท้าบูทจํานวน30คู่
************************************ 19สิงหาคม2560
รัฐบาลไทย-ข่าวทำเนียบรัฐบาล-รอง นรม. ประวิตรฯ กำชับใช้งบประมาณอย่างคุ้มค่า ให้เกิดประสิทธิภาพสูงสุดแก่บุคลากร ผู้เชี่ยวชาญ และนักกีฬา
วันจันทร์ที่ 9 มีนาคม 2563
รอง นรม. ประวิตรฯ กําชับใช้งบประมาณอย่างคุ้มค่า ให้เกิดประสิทธิภาพสูงสุดแก่บุคลากร ผู้เชี่ยวชาญ และนักกีฬา
รอง นรม. ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 3/2563 กําชับใช้งบประมาณอย่างคุ้มค่า เน้นย้ําสนับสนุนบุคลากร ผู้เชี่ยวชาญ และนักกีฬา ให้เกิดประสิทธิภาพสูงสุด
วันนี้ (9 มีนาคม 2563) เวลา 10.00 น. ณ ห้องประชุมคณะรัฐมนตรี (เดิม) ชั้น 2 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 3/2563 ร่วมกับหน่วยงานที่เกี่ยวข้อง สรุป ดังนี้
ที่ประชุมรับทราบการจ่ายเงินอุดหนุนสมาคมกีฬาแห่งประเทศไทย ประจําปีงบประมาณ พ.ศ. 2563 เป็น 2 ระยะ ตามที่ คณะกรรมการการกีฬาแห่งประเทศไทย ในการประชุม ครั้งที่ 11/2562 มีมติเห็นชอบการจัดสรรเงินอุดหนุนสมาคมกีฬาแห่งประเทศไทย ประจําปีงบประมาณ พ.ศ. 2563 เห็นควรให้มีการกําหนดจ่ายเงินอุดหนุนสมาคมกีฬาแห่งประเทศไทย ประจําปีงบประมาณ พ.ศ. 2563 เป็น 2 ระยะ ดังนี้ ระยะที่ 1 เมื่อผ่านความเห็นชอบจากคณะกรรมการ กกท. เรียบร้อยแล้ว ให้สมาคมกีฬาแห่งประเทศไทยได้รับเงินอุดหนุนกิจการทั่วไป ได้ก่อน 50% ของ งบประมาณที่ได้รับอนุมัติ ระยะที่ 2 เบิกจ่ายหลังจากสมาคมกีฬาแห่งประเทศไทย จัดประชุมใหญ่สามัญประจําปี และส่งหลักฐานครบตามข้อบังคับ กกท. ฉบับที่ 7 กําหนด ทั้งนี้ เพื่อให้สมาคมกีฬามีงบประมาณในการดําเนินการบริหารจัดการอย่างมีประสิทธิภาพ
พร้อมกันนี้ ที่ประชุมมีมติเห็นชอบข้อเสนองบลงทุนประจําปีงบประมาณ พ.ศ. 2564 ของการกีฬาแห่งประเทศไทย ตามระเบียบสํานักนายกรัฐมนตรีว่าด้วยงบลงทุนรัฐวิสาหกิจ พ.ศ. 2550 โดยรองนายกรัฐมนตรีเน้นย้ําให้การกีฬาแห่งประเทศไทยสนับสนุนบุคลากร ผู้เชี่ยวชาญ นักกีฬา ให้เกิดประสิทธิภาพ พร้อมกําชับให้ติดตาม เร่งรัดการดําเนินงานต่าง ๆ ให้สําเร็จและบรรลุตามเป้าหมายและแผนยุทธศาสตร์ที่กําหนด
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​สร้างสิ่งอำนวยความสะดวกในอาคารเพื่อ 'ผู้พิการ-ผู้สูงอายุ'
วันอาทิตย์ที่ 7 มิถุนายน 2563
​สร้างสิ่งอํานวยความสะดวกในอาคารเพื่อ 'ผู้พิการ-ผู้สูงอายุ'
วันอาทิตย์ที่ 7 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักการร่างกฎหมายกําหนดสิ่งอํานวยความสะดวกในอาคารสําหรับผู้พิการหรือทุพพลภาพและคนชรา ให้ครอบคลุมประเภทและขนาดของอาคาร โดยกําหนดให้อาคารที่ให้บริการสาธารณะ เช่น โรงมหรสพ หอประชุม โรงแรม สถานศึกษา โรงพยาบาล ศูนย์บริการสาธาณสุข อาคารที่ทําการราชการ และอื่น ๆ ต้องจัดให้มีสิ่งอํานวยความสะดวก และปรับสภาพแวดล้อมที่เอื้อต่อการดํารงชีวิตของคนพิการและผู้สูงอายุ ให้สามารถเข้าถึงและใช้ประโยชน์ในอาคาร สถานที่ และบริการต่าง ๆ รวมทั้งมีส่วนร่วมกับกิจกรรมในสังคม ซึ่งสอดคล้องกับนโยบายของรัฐบาลที่ให้ความสําคัญกับการยกระดับคุณภาพชีวิตของประชาชนและเสริมสร้างให้คนพิการ ผู้สูงอายุ ผู้ด้อยโอกาส มีคุณภาพชีวิตที่ดีขึ้น สามารถเข้าถึงบริการของรัฐอย่างเสมอภาคและเท่าเทียม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ปิดฉากการประชุมคณะทำงานจัดทำสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ ๘
วันพฤหัสบดีที่ 29 มีนาคม 2561
กระทรวงยุติธรรม ปิดฉากการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ ๘
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานปิดการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8 (8th Meeting of the ASLOM Working Group on the Model ASEAN Extradition Treaty)
เมื่อวันพุธที่ ๒๘ มีนาคม ๒๕๖๑ เวลา ๑๒.๓๐ น.
ณ โรงแรมโนโวเทล เพลินจิต สุขุมวิท กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานปิดการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน
ครั้งที่ 8 (8th Meeting of the ASLOM Working Group on the Model ASEAN Extradition Treaty)
โดยที่ประชุมได้พิจารณาเห็นชอบเนื้อหาในร่างสนธิสัญญาแม่แบบอาเซียนว่าด้วยการส่งผู้ร้ายข้ามแดน
ในรายละเอียดภาพรวมเป็นที่เรียบร้อยแล้ว และได้เห็นชอบสรุปผลการประชุมฯ
ซึ่งสํานักงานเลขาธิการอาเซียนในฐานะฝ่ายเลขานุการของการประชุมฯ ได้เสนอต่อที่ประชุม
โดยที่ประชุมบันทึกไว้ว่าร่างสนธิสัญญาแม่แบบที่เสร็จสิ้นแล้วดังกล่าว จะต้องนําไปเสนอให้ที่ประชุม
เจ้าหน้าที่อาวุโสอาเซียนด้านกฎหมาย และที่ประชุมรัฐมนตรีด้านกฎหมายอาเซียน พิจารณารับรองต่อไป
โดยขอให้สํานักงานเลขาธิการอาเซียนเป็นผู้ประสานงานเกี่ยวกับกระบวนการในการนําเสนอร่างสนธิสัญญาแม่แบบดังกล่าว
ทั้งนี้ โดยให้คํานึงถึงการประชุมสุดยอดผู้นําอาเซียน ครั้งที่ ๓๒ (32 nd ASEAN Summit)
ที่จะจัดขึ้นระหว่างวันที่ ๒๕ - ๒๘ เมษายน ๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานการประชุมดังกล่าว
ได้กล่าวปิดการประชุมฯ โดยกล่าวขอบคุณสิงคโปร์ในฐานะประเทศเจ้าภาพการประชุมฯ ครั้งที่ ๗ ที่ผ่านมา
ที่ทําให้คณะทํางานดําเนินงานมาจนถึงช่วงสุดท้ายของการพิจารณาร่างสนธิสัญญาแม่แบบฯ
ซึ่งประเทศสมาชิกอาเซียนจะสามารถนําสนธิสัญญาแม่แบบดังกล่าวไป
ใช้เป็นมาตรฐานในการเจรจาระหว่างกัน และสร้างความร่วมมือด้านกระบวนการยุติธรรมทางอาญา
ในภูมิภาคอาเซียนให้เกิดความเข้มแข็งต่อไป ตลอดจนกล่าวขอบคุณประเทศสมาชิกอาเซียน
และสํานักงานเลขาธิการอาเซียนที่ได้มาเยือนประเทศไทย และร่วมกันพิจารณาร่างสนธิสัญญาฯ จนแล้วเสร็จในครั้งนี้
รัฐบาลไทย-ข่าวทำเนียบรัฐบาล-ตลาดประชารัฐยกระดับสู่ตลาดมาตรฐานสะอาด ปลอดภัย เชื่อมโยงการท่องเที่ยว เพื่อสร้างรายได้อย่างยั่งยืน
วันจันทร์ที่ 23 เมษายน 2561
ตลาดประชารัฐยกระดับสู่ตลาดมาตรฐานสะอาด ปลอดภัย เชื่อมโยงการท่องเที่ยว เพื่อสร้างรายได้อย่างยั่งยืน
ตลาดประชารัฐยกระดับสู่ตลาดมาตรฐานสะอาด ปลอดภัย เชื่อมโยงการท่องเที่ยว เพื่อสร้างรายได้อย่างยั่งยืน
วันนี้ (21 เม.ย. 61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทยในฐานะโฆษกกระทรวงมหาดไทย เปิดเผยว่า ตามที่รัฐบาลมอบหมายให้กระทรวงมหาดไทยเป็นหน่วยงานหลักในการบูรณาการร่วมกับหน่วยงานที่เกี่ยวข้องดําเนินโครงการตลาดประชารัฐทั้ง 10 ประเภท และได้ส่งเสริม พัฒนา ต่อยอดการดําเนินโครงการตลาดประชารัฐอย่างต่อเนื่องนั้น
รองปลัดกระทรวงมหาดไทย กล่าวว่า ขณะนี้กระทรวงมหาดไทยประสานความร่วมมือตลาดภาครัฐทุกหน่วยงานเข้าร่วมโครงการฯ และเปิดเป็นตลาดประชารัฐแล้ว จํานวน 5,392 แห่ง มีผู้ลงทะเบียน 120,675 คน จัดสรรผู้ประกอบการลงพื้นที่ในตลาดแล้วจํานวน 96,675 ราย คิดเป็นร้อยละ 85.34 สร้างรายได้ให้ผู้ประกอบการรายใหม่ ยอดสะสม 3 เดือน ไม่หักต้นทุน ทั้งหมด 969.496 ล้านบาท ทั้งนี้ เพื่อเป็นการส่งเสริม พัฒนา และต่อยอดการดําเนินโครงการตลาดประชารัฐ เพื่อให้เป็นตลาดที่ช่วยเหลือเกษตรกร ผู้มีรายได้น้อย และผู้ที่ไม่มีพื้นที่ค้าขายให้มีช่องทางการค้าขาย เพิ่มรายได้ให้กับครัวเรือนอย่างยั่งยืน รวมถึงให้ผู้ซื้อสามารถเลือกซื้อสินค้าที่มีคุณภาพ สะอาด และปลอดภัย กระทรวงมหาดไทยได้สั่งการให้ผู้ว่าราชการจังหวัด ดําเนินการยกระดับตลาดประชารัฐให้มีมาตรฐานตลาดสะอาด ตลาดปลอดภัย ไม่ใช้ภาชนะจากโฟม 4 ด้าน คือ 1) ด้านสุขลักษณะทั่วไป : ความมั่นคงของโครงสร้าง น้ําสะอาดบริการ 2) ด้านการจัดการสุขาภิบาลสิ่งแวดล้อม : การจัดเก็บขยะ สะอาด ห้องน้ําบริการ 3) ด้านความปลอดภัยอาหารและการคุ้มครองผู้บริโภค : เครื่องชั่งมาตรฐาน ไม่ใช้โฟม มีทดสอบสารปนเปื้อน และ 4) ด้านการมีส่วนร่วมของผู้ค้าและผู้ซื้อ : แต่งกายสะอาด รับฟังความคิดเห็น จัดกิจกรรมสําหรับผู้ค้าและผู้ซื้อ และจากการตรวจประเมินและพัฒนาตลาดทุกตลาดให้ได้มาตรฐานตลาดประชารัฐดังกล่าว ตลาดส่วนใหญ่ผ่านเกณฑ์มาตรฐานตลาดประชารัฐ โดยมีเพียงร้อยละ 17.13 ที่ต้องปรับปรุง นอกจากนี้ ได้มีการแต่งตั้งผู้บริหารจัดการตลาดประชารัฐ (Chief Marketing Officer: CMO) ทั้ง 76 จังหวัด และกรุงเทพมหานคร จํานวน 3,416 คน เป็นผู้บริหารตลาดประชารัฐสู่การยกระดับเศรษฐกิจฐานรากเพื่อความยั่งยืน โดยดําเนินการฝึกอบรม CMO ให้มีความรู้ ความสามารถในด้านการตลาด เพื่อช่วยเหลือผู้ประกอบการรายใหม่ ๆ ในตลาดประชารัฐแล้ว
รองปลัดกระทรวงมหาดไทย กล่าวเพิ่มเติมว่า สําหรับกิจกรรมการส่งเสริมการตลาดประชารัฐ กระทรวงมหาดไทยได้ร่วมมือกับกระทรวงการท่องเที่ยวและกีฬาเพื่อบรรจุในปฏิทิน “ปีท่องเที่ยววิถีไทย เก๋ไก๋อย่างยั่งยืน” โดยดําเนินการคัดเลือกตลาดประชารัฐที่มีศักยภาพด้านการท่องเที่ยว ในปัจจุบันมีจํานวน 67 จังหวัด รวม 144 แห่ง และจะร่วมมือกับการท่องเที่ยวแห่งประเทศไทย กรมประชาสัมพันธ์ กระทรวงดิจิทัลเพื่อเศรษฐกิจและสังคม ในการประชาสัมพันธ์ตลาดประชารัฐเพื่อการท่องเที่ยว รวมทั้งสร้างเส้นทางการท่องเที่ยวของจังหวัดให้เชื่อมโยงตลาดประชารัฐร่วมกับ OTOP Village for Tourism ให้ครบวงจร “ชม ชิม ช้อป แชร์” เพื่อสร้างโอกาส สร้างอาชีพ สร้างรายได้ให้กับพี่น้องประชาชนอย่างยั่งยืนต่อไป.
ครั้งที่ 88/2561
กองสารนิเทศ สํานักงานปลัดกระทรวงมหาดไทย
โทร 0-22224131-2